Maggi voitti 1997 Etelä-Amerikan-mestaruuden pituushypyssä ja voitti samoissa kisoissa hopeaa 100 metrin aitajuoksussa. Kaksi vuotta myöhemmin hän voitti Etelä-Amerikan-mestaruuskisoissa kultaa sekä 100 metrin aidoissa että pituushypyssä. Samana vuonna Pan-Amerikan kisoissa hän voitti kultaa pituudessa ja hopeaa 100 metrin aidoissa sekä Universiadeissa pronssia pituushypyssä. Sevillan MM-kisoissa hän karsiutui 100 metrin aitojen toisissa alkuerissä ajalla 13,10 ja sijoittui pituushypyssä kahdeksanneksi tuloksella 668.